# ท่าอากาศยานนานาชาติขอนแก่น
ท่าอากาศยานนานาชาติขอนแก่น หรือ สนามบินขอนแก่น  ตั้งอยู่ในตำบลบ้านเป็ด อำเภอเมืองขอนแก่น จังหวัดขอนแก่น ห่างจากตัวเมืองไปทางทิศตะวันตกประมาณ 8 กิโลเมตร ห่างจากทางหลวงแผ่นดินหมายเลข 12 (ขอนแก่น – เลย) 2 กิโลเมตร มีพื้นที่ 1,113 ไร่ เป็นท่าอากาศยานในสังกัดกรมท่าอากาศยาน กระทรวงคมนาคม และได้ประกาศเป็นท่าอากาศยานศุลกากรเมื่อวันที่ 1 กันยายน พ.ศ. 2534 โดยอาคารผู้โดยสารปัจจุบันรองรับได้ 2,500 คนต่อชั่วโมง หรือ 5 ล้านคนต่อปี

ปัจจุบันสายการบินไทยแอร์เอเชียได้เลือกท่าอากาศยานขอนแก่นเป็นฮับการบินของภาคอีสาน และทางท่าอากาศยานขอนแก่นได้เร่งขยายท่าอากาศยาน ทั้งอาคารผู้โดยสาร รันเวย์ และส่วนต่าง ๆ เพื่อรองรับการเป็นท่าอากาศยานนานาชาติ

 ประวัติ 
ท่าอากาศยานขอนแก่น เดิมเป็นท่าอากาศยานเล็กๆ แห่งหนึ่งตั้งอยู่ใจกลางเมืองขอนแก่น มีขนาดทางวิ่งเป็นดินลูกรัง ขนาดกว้าง 30 เมตร และยาว 1,300 เมตร ไม่มีอุปกรณ์สื่อสารเครื่องช่วยการเดินอากาศ การให้สัญญาณเครื่องบินขึ้น – ลง โดยใช้เจ้าหน้าที่ผู้ดูแลท่าอากาศยาน และธงเขียวแดงให้สัญญาณ เมื่อเห็นว่าปลอดภัยนักบินก็จะนำเครื่องบินลง

รัฐบาลในสมัยจอมพลสฤษดิ์ ธนะรัชต์ เป็นนายกรัฐมนตรีได้เห็นความสำคัญในการพัฒนาภาคตะวันออกเฉียงเหนือ ให้มีความเจริญทัดเทียมกับภาคอื่น ๆ ของประเทศโดยเฉพาะภาคตะวันออกเฉียงเหนือ ได้เลือกจังหวัดขอนแก่นเป็นศูนย์กลางของภาค และให้เป็นศูนย์กลางพัฒนาที่ตั้งอยู่ระหว่างกลางของภาค สามารถเดินทางไปจังหวัดต่าง ๆ ได้สะดวกโดยทางรถยนต์ และรถไฟในบางจังหวัด แต่ยังขาดการเดินทางโดยทางเครื่องบินซึ่งธุรกิจต่าง ๆ ต้องการความรวดเร็ว ความคล่องตัว การเดินทางโดยเครื่องบินจึงมีความจำเป็นและเห็นสมควรให้เปิดการบินพาณิชย์ขึ้น โดยการให้มีการพัฒนาท่าอากาศยานขอนแก่นที่เดิมแต่ไม่เหมาะสมที่จะขยายปรับปรุง อีกทั้งอยู่ในเขตชุมชนจะทำให้ขยายตัวเมืองไม่ได้ ประกอบกับส่วนราชการต่าง ๆ ของจังหวัดก็มีมากขึ้น ไม่มีที่ปลูกที่ทำการจึงได้ให้จังหวัดขอนแก่นจัดหาที่ดินแห่งใหม่เพื่อทำการก่อสร้างท่าอากาศยานใหม่ทดแทนท่าอากาศยานเดิม โดยมีข้อตกลงระหว่างกระทรวงมหาดไทยและกระทรวงกลาโหม (โดยกองทัพอากาศ) ในที่สุดก็เลือกได้ที่ดินซึ่งเป็นที่สาธารณะ ตั้งอยู่ห่างจากตัวเมืองไปทางทิศตะวันตกประมาณ 8 กิโลเมตร และเป็นที่เหมาะสมที่จะสร้างท่าอากาศยานได้

ในปี พ.ศ. 2505 สำนักงานการบินพลเรือน กรมการขนส่ง กระทรวงคมนาคม ได้เป็นส่วนราชการที่รับผิดชอบในการก่อสร้างท่าอากาศยานขอนแก่นขึ้นใหม่ โดยเริ่มปลูกสร้างคือ อาคารที่ทำการและที่พักผู้โดยสารชั่วคราว(ลักษณะเป็นเรือนไม้) โรงเก็บเครื่องยนต์กำเนิดไฟฟ้า โรงจอดรถยนต์ ทางวิ่งเครื่องบินมีขนาดกว้าง 30 เมตร และยาว 1,000 เมตร ลานจอดขนาดกว้าง 60 เมตร และยาว 90 เมตร พื้นที่ลาดยางแอสฟัลต์

เมื่อวันที่ 6 กุมภาพันธ์ พ.ศ. 2506 บริษัท เดินอากาศไทย จำกัด ได้นำเครื่องบิน ดักลาส ดีซี-3 บรรจุผู้โดยสาร 28 ที่นั่ง ทำการบินเส้นทางกรุงเทพฯ – ขอนแก่น – อุดรธานี – นครพนม – อุบลราชธานี – กรุงเทพฯ เพื่อดำเนินกิจการขนส่งผู้โดยสาร สินค้าและไปรษณียภัณฑ์ ซึ่งเป็นเส้นทางทำการบินมายังจังหวัดขอนแก่นเป็นครั้งแรก ตั้งแต่บัดนั้นเป็นต้นมา

ท่าอากาศยานขอนแก่นได้ประกาศเป็นท่าอากาศยานอนุญาตตามพระราชบัญญัติการเดินอากาศ เมื่อวันที่ 14 สิงหาคม พ.ศ. 2506 และต่อมาประกาศเป็นท่าอากาศยานศุลกากร เมื่อวันที่ 26 สิงหาคม พ.ศ. 2534

 อาคารสถานที่ 
thumb|right|เคาน์เตอร์เช็คอิน ท่าอากาศยานขอนแก่น
 อาคารผู้โดยสาร 
อาคารผู้โดยสารของท่าอากาศยานหลังปัจจุบัน เป็นอาคารสูง 4 ชั้น มีพื้นที่ใช้สอยทั้งหมด 44,500 ตารางเมตร รับรองผู้โดยสารได้สูงสุด 2,500 คน/ชั่วโมง หรือประมาณ 5,000,000 คน/ปี มีรายละเอียดดังต่อไปนี้ https://web.facebook.com/kkc.airport/posts/pfbid021TnEhKv9h3Z2n1DYhqPNC62iX2iZ9Td1sRrACFSiTuhDnw97TpPe3LC3KLp1rBPpl?_rdc=1&_rdr#

 ชั้น G ศูนย์อาหารและบริการรถแท็กซี่มิเตอร์
 ชั้นที่ 1 อาคารผู้โดยสารขาเข้า ร้านค้า จุดบริการตำรวจท่องเที่ยวขอนแก่นและตำรวจบ้านเป็ด 
 ชั้นที่ 2 อาคารผู้โดยสารขาออก ประชาสัมพันธ์ สำนักงานจำหน่ายบัตรโดยสาร เคาน์เตอร์เช็คอิน 24 จุด ร้านค้า รวมทั้งโถงผู้โดยสารขาออกหลังจากตรวจบัตรโดยสารแล้ว นอกจากนี้ยังมีที่ทำการของศุลกากร ตำรวจตรวจคนเข้าเมือง สำหรับฝั่งผู้โดยสารขาออกระหว่างประเทศ
 ขั้นที่ 3 เป็นที่ตั้งของสำนักงานสายการบิน และสำนักงานของกรมท่าอากาศยาน

 ทางวิ่ง (รันเวย์) และทางขับ (แท็กซี่เวย์) 
 ท่าอากาศยานขอนแก่นมีทางวิ่ง 1 เส้น ขนาดความกว้าง 45 เมตร และความยาว 3,050 เมตร
 ท่าอากาศยานขอนแก่นมีทางขับ 3 เส้นได้แก่ A,B และ C
 ลานจอดอากาศยานหมายเลข 1 (หน้าอาคารผู้โดยสาร) ขนาดกว้าง 144 เมตร และยาว 600 เมตร สามารถจอดเครื่องบินขนาด Airbus A320/Boeing 737 จำนวน 12 ลำhttps://aip.caat.or.th/2024-11-28-AIRAC/html/index-en-GB.html?fbclid=IwY2xjawGm0HNleHRuA2FlbQIxMAABHdxX1Iwcu0c7HjzZSCe0IZ7J_tBk8sME3WyCobMnofcxiEQtM5IobDn-jw_aem_sre8rzl7oZmI3hZ9GZ7jUg
 ลานจอดอากาศยานหมายเลข 2 (หน้าอาคารหลังเก่า) ขนาดกว้าง 80 เมตร และยาว 180 เมตร สามารถจอดเครื่องบิน โบอิง 737-400 จำนวน 2 ลำ

 แผนการพัฒนาท่าอากาศยาน 

thumb|เครื่องบินที่ท่าอากาศยานนานาชาติขอนแก่น
เนื่องด้วยอาคารผู้โดยสารหลังเก่ามีพื้นที่เพียง 16,500 ตารางเมตร ในปี 2557-2561 มีอัตราการเพิ่มขึ้นของผู้โดยสารประมาณ 20% ต่อปี หรือรวมกว่า 5,000 คนต่อวัน ซึ่งเกินขีดความสามารถของตัวอาคารหลังเดิมซึ่งสร้างมาตั้งแต่ พ.ศ.2546 กรมท่าอากาศยาน กระทรวงคมนาคมจึงได้จัดทำแผนพัฒนาท่าอากาศยานขอนแก่น เพื่อให้เพียงพอต่อความต้องการของผู้ใช้บริการในปัจจุบัน จึงได้อนุมัติงบประมาณในการปรับปรุงท่าอากาศยานขอนแก่น วงเงิน 2,200 ล้านบาท ได้รับการอนุมัติเมื่อวันที่ 10 ตุลาคม พ.ศ. 2560 โดยแยกเป็น 
 ก่อสร้างอาคารจอดรถหลังใหม่ 7 ชั้น และปรับปรุงอาคารจอดรถหลังเดิมให้สามารถรองรับรถยนต์ได้ 1,000 คัน 
 ก่อสร้างอาคารผู้โดยสารหลังใหม่ และปรับปรุงอาคารหลังเก่า จากเดิมพื้นที่ใช้สอย 16,500 ตารางเมตร ขยายเป็น 45,500 ตารางเมตร
 การก่อสร้าง 
thumb|อาคารผู้โดยสารหลังเก่าและโครงการก่อสร้างอาคารหลังใหม่
เริ่มก่อสร้างในวันที่ 23 กันยายน พ.ศ. 2561 โดยก่อสร้างอาคารผู้โดยสารในฝั่งต่อเติมทิศใต้ พร้อมกับก่อสร้างอาคารจอดรถหลังใหม่

วันที่ 2 กันยายน พ.ศ. 2564 ท่าอากาศยานนานาชาติขอนแก่นเปิดใช้อาคารผู้โดยสารส่วนที่ต่อเติมขึ้นใหม่เป็นครั้งแรก 
ส่วนฝั่งอาคารหลังเก่าทำการรื้อถอนและก่อสร้างปรับปรุง

วันที่ 1 เมษายน พ.ศ.2566 เปิดใช้อาคารผุ้โดยสารฝั่งทิศเหนือ โดยใช้เป็นสำนักงาน และอาคารผู้โดยสารระหว่างประเทศ 

 พิธีเปิดอาคาร 
วันที่ 18 ธันวาคม 2567 สมเด็จพระกนิษฐาธิราชเจ้า  กรมสมเด็จพระเทพรัตนราชสุดาฯ  สยามบรมราชกุมารี  เสด็จพระราชดำเนินไปทรงเปิดอาคารที่พักผู้โดยสารหลังใหม่ ท่าอากาศยานนานาชาติขอนแก่น เฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 https://www.mot.go.th/news/NWM300319128

 ขีดความสามารถ 
thumb|อาคารผู้โดยสารหลังใหม่หลังการก่อสร้างแล้วเสร็จ
เมื่อก่อสร้างเเล้วเสร็จ อาคารผู้โดยสารจะสามารถรองรับให้บริการผู้โดยสารได้มากกว่า 5 ล้านคนต่อปี https://web.facebook.com/kkc.airport/posts/pfbid02bbS2o5zpFNUPvKSRGfbHWCWkyv5b7ExeNAn3KU3WHeoyWupHECJmfEFCS1PSTRDdl ซึ่งจะเพิ่มความสามารถในการให้บริการเที่ยวบินพาณิชย์ รองรับเครื่องบินขนาดใหญ่ Airbus A330 , Boeing 777 รวมไปถึงเครื่องบินขนาดกลาง อย่าง Airbus A320 และ Boeing 737 สำหรับการบินต่างประเทศ  ซึ่งเมื่อแล้วเสร็จจะทำให้ท่าอากาศยานขอนแก่น มีสะพานเทียบเครื่องบินถึง 4 สะพาน กลายเป็นท่าอากาศยานขนาดใหญ่ และทันสมัยที่สุดของภาคตะวันออกเฉียงเหนือ

 โครงการงานขยายลานจอดเครื่องบิน 

thumb|ลานจอดอากาศยานหลังปรับปรุงใหม่

นอกจากนี้ กรมท่าอากาศยานยังได้ขอรับงบประมาณปี 2564 https://bbstore.bb.go.th/cms/1632977788_7600.pdf ในการขยายลานจอดอากาศยานและแท็กซี่เวย์ เพื่อให้สามารถรองรับอากาศยาน Code C เพิ่มขึ้นจาก 5 ลำ เป็น 12 ลำ ในเวลาเดียวกัน ซึ่งเริ่มก่อสร้างเมื่อต้นปี พ.ศ.2565 และเปิดให้บริการเต็มรูปแบบในวันที่ 28 พฤศจิกายน 2567 https://www.facebook.com/kkc.airport/posts/pfbid02eXv4syjX2X8vSFQjcnJ6GhDAXrTJQCkvMX4P5naapkPmbmbtsG4gLw8fcvrVMXNCl  

 รายชื่อสายการบิน 

 รายชื่อสายการบินที่ให้บริการ 

 สายการบิน จุดหมายปลายทาง หมายเหตุ การบินไทย กรุงเทพฯ-สุวรรณภูมิ  เคาน์เตอร์ 9-11  ไทยเวียดเจ็ทแอร์ กรุงเทพฯ-สุวรรณภูมิ เคาน์เตอร์ 12-15  ไทยแอร์เอเชีย  กรุงเทพฯ-ดอนเมือง  เคาน์เตอร์ 21-24 กรุงเทพฯ-สุวรรณภูมิ  เคาน์เตอร์ 21-24เชียงใหม่  เคาน์เตอร์ 21-24ภูเก็ต (เฉพาะฤดูกาล) เคาน์เตอร์ 21-24 ไทยไลอ้อนแอร์ กรุงเทพ-ดอนเมือง เคาน์เตอร์ 16-18

 รายชื่อสายการบินที่เคยให้บริการ 

 สายการบิน  จุดหมายปลายทาง หมายเหตุ การบินไทย  กรุงเทพฯ-ดอนเมือง  ภายในประเทศ  วัน-ทู-โก  กรุงเทพฯ-ดอนเมือง  ภายในประเทศ แองเจิลแอร์ไลน์  เชียงใหม่  ภายในประเทศ โอเรียนท์ ไทย แอร์ไลน์  เชียงใหม่  ภายในประเทศ นกมินิ  เชียงใหม่  ภายในประเทศ กานต์แอร์  เชียงใหม่  ภายในประเทศ ไทยรีเจียนัลแอร์ไลน์  กรุงเทพฯ-สุวรรณภูมิ  ภายในประเทศ ลาวเซ็นทรัล แอร์ไลน์  หลวงพระบาง  ระหว่างประเทศ นิวเจนแอร์เวย์  หาดใหญ่  ภายในประเทศ เช่าเหมาลำ ไทยแอร์เอเชีย   อู่ตะเภา  ภายในประเทศนกแอร์  กรุงเทพฯ-ดอนเมือง, เชียงใหม่    ภายในประเทศไทยสมายล์ กรุงเทพฯ-ดอนเมือง,กรุงเทพฯ-สุวรรณภูมิ ภายในประเทศบางกอกแอร์เวย์ส กรุงเทพฯ-สุวรรณภูมิ  ภายในประเทศ

สถิติ
 ข้อมูลสถิติการขนส่งทางอากาศ 
+ ข้อมูลสถิติการขนส่งทางอากาศในแต่ละปีปฏิทิน ปี (พ.ศ.) ผู้โดยสาร ความเปลี่ยนแปลง  จำนวนเที่ยวบิน คาร์โก้ (ตัน)2544 386,883    2,803  1,068.712545 374,556   3.19%  2,942  1,018.752546 387,062   3.34%  2,923  1,179.522547 507,641   31.15%  3,103  1,319.852548 460,067   9.37%  2,529  1,244.102549 386,439   16.09%  2,308  1,173.762550 389,800   0.87%  2,374  950.662551 387,358   0.63%  2,120  1,022.982552 397,645   2.66%  2,176  1,254.992553 391,421   1.57%  2,375  1,498.122554 456,115   16.53%  2,272  1,798.032555 523,340   14.74%  2,786  1,824.612556 592,252   13.17%  3,512  1,887.312557 957,446   61.66%  6,890  1,768.232558 1,280,942   33.16%  10,363  1,725.752559 1,509,234   17.82%  12,263  2,084.402560 1,703,356   12.86%  13,069  1,369.812561 1,864,127   9.44%  13,753  694.742562 1,881,446   0.93%  14,055  606.262563 1,123,966   40.26%  9,732  329.692564545,911 51.43%4,612184.4725651,408,282 157.97%10,260288.18725661,619,275 14.98%11,241279.202

 การเดินทางสู่ท่าอากาศยาน 
ท่าอากาศยานขอนแก่นตั้งอยู่ห่างจากทางหลวงแผ่นดินสาย 12 (ขอนแก่น – เลย) 2 กิโลเมตร ซึ่งห่างจากตัวเมืองไปทางทิศตะวันตกประมาณ 8 กิโลเมตร มีอาคารจอดรถหลังที่ 1 ซึ่งสูง 5 ชั้น สามารถจอดรถยนต์ได้ 450 คัน และอาคารจอดรถหลังที่ 2 สูง 7 ชั้น สามารถจอดรถยนต์ได้ 550 คัน และมีจุดจอดรถจักรยานยนต์ ข้างอาคารผู้โดยสาร https://x.com/KhonKaenAirport/status/1639512063772073989อาคารจอดรถยนต์ ท่าอากาศยานขอนแก่น 

ที่ท่าอากาศยานมีบริการรถเช่าอยู่หน้าทางออกจากบริเวณสายพานรับกระเป๋า และบริการแท็กซี่ของท่าอากาศยานซึ่งอยู่บริเวณทางออกไปยังอาคารจอดรถหลังที่ 1เคาน์เตอร์บริการรถเช่า ท่าอากาศยานขอนแก่น